PMIndiaData/PMIndiaSum huggingface dataset:
ഗുജറാത്ത് ഗവൺമെന്റിൽ മന്ത്രിമാരായി സത്യപ്രതിജ്ഞ ചെയ്ത എല്ലാവരെയും പ്രധാനമന്ത്രി അഭിനന്ദിച്ചു

ഗുജറാത്ത് ഗവൺമെന്റിൽ മന്ത്രിമാരായി സത്യപ്രതിജ്ഞ ചെയ്ത എല്ലാവരെയും പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. ഒരു ട്വീറ്റിൽ പ്രധാനമന്ത്രി പറഞ്ഞു; "ഗുജറാത്ത് ഗവൺമെന്റിൽ മന്ത്രിമാരായി സത്യപ്രതിജ്ഞ ചെയ്ത എല്ലാ പാർട്ടി സഹപ്രവർത്തകർക്കും അഭിനന്ദനങ്ങൾ "
ഇന്ത്യയും മലാവിയും  തമ്മിൽ  കുറ്റാരോപിതരെ കൈമാറ്റം  ചെയ്യുന്നതിന് ഉടമ്പടി

ഇന്ത്യയും മലാവിയും തമ്മിൽ കുറ്റാരോപിതരെ കൈമാറ്റം ചെയ്യുന്നതിന് ഒപ്പ് വച്ച ഉടമ്പടിക്ക് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭായോഗം അംഗീകാരം നൽകി. ഭീകരവാദകൾ, സാമ്പത്തിക കുറ്റവാളികൾ , മറ്റ് ക്രിമിനലുകൾ എന്നിവരെ മലാവിയിലേക്കും അവിടെ നിന്ന് തിരിച്ചും കയറ്റി അയയ്ക്കുന്നതിനുള്ള നിയമപരമായ ചട്ടക്കൂട് ഈ ഉടമ്പടി പ്രദാനം ചെയ്യും
ജന്മനാളില്‍ ഡോ. രാജേന്ദ്ര പ്രസാദിനു പ്രധാനമന്ത്രിയുടെ ആദരാഞ്ജലി

ഇന്ത്യയുടെ പ്രഥമ രാഷ്ട്രപതി ഡോ. രാജേന്ദ്ര പ്രസാദിന് അദ്ദേഹത്തിന്റെ ജന്മനാളില്‍ പ്രധാനമന്ത്രി ശ്രീ. നരേന്ദ്ര മോദി ആദരാഞ്ജലിയര്‍പ്പിച്ചു. ‘ഡോ. രാജേന്ദ്ര പ്രസാദിന്റെ ജന്മനാളില്‍ അദ്ദേഹത്തിന്റെ ഓര്‍മകള്‍ക്കുമുമ്പില്‍ നമസ്‌കരിക്കുന്നു. നിര്‍ണായക ഘട്ടത്തില്‍ ഊര്‍ജം പകരുംവിധം നേതൃത്വം നല്‍കിയ അദ്ദേഹത്തോടു രാജ്യം കടപ്പെട്ടിരിക്കുന്നു.’, പ്രധാനമന്ത്രി വ്യക്തമാക്കി.
ഇന്‍ഡ്യ പോസ്റ്റ് പെയ്‌മെന്റ്‌സ് ബാങ്ക് ആരംഭിക്കുന്നതിനു മന്ത്രിസഭയുടെ അനുമതി

തപാല്‍വകുപ്പിനു കീഴില്‍ നൂറു ശതമാനം ഇന്ത്യാ ഗവണ്‍മെന്റിന്റെ ഓഹരികളുമായി ഇന്‍ഡ്യ പോസ്റ്റ് പെയ്‌മെന്റ്‌സ് ബാങ്ക് (ഐ.പി.പി.ബി.) ആരംഭിക്കുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം അംഗീകാരം നല്‍കി. ഈ പദ്ധതിക്കായുള്ള ആകെ ചെലവ് 800 കോടി രൂപയാണ്. ബാങ്കിങ്ങിനു പുറത്തുള്ള 40 ശതമാനം പേര്‍ ഉള്‍പ്പെടെ എല്ലാ പൗരന്മാര്‍ക്കും ഈ പദ്ധതി ഗുണകരമാകും. രാജ്യത്താകമാനം ഘട്ടംഘട്ടമായി പദ്ധതി നടപ്പാക്കും. 2017 മാര്‍ച്ചില്‍ ഐ.പി.പി.ബിക്ക് ആര്‍.ബി.ഐയില്‍നിന്ന് ബാങ്കിങ് ലൈസന്‍സ് നേടിയെടുക്കും. 2017 സെപ്റ്റംബറില്‍ 650 പെയ്‌മെന്റ്‌സ് ബാങ്ക് ശാഖകളിലൂടെയും പോസ്റ്റ് ഓഫീസുകളിലൂടെയും ആധുനിക സാങ്കേതികവിദ്യ ഉപയോഗിച്ച് മൊബൈല്‍ ഫോണുകള്‍, എ.ടി.എമ്മുകള്‍, പി.ഒ.എസ്./എം-പി.ഒ.എസ്. സംവിധാനങ്ങള്‍, ഡിജിറ്റല്‍ പണമിടപാടു സംവിധാനങ്ങള്‍ എന്നിവയിലൂടെയും പ്രവര്‍ത്തനം വ്യാപിപ്പിക്കും. അടിസ്ഥാനപരമായ ബാങ്കിങ്ങും പണമടയ്ക്കലും പണവിതരണവും പോലുള്ള സേവനങ്ങള്‍ ലഭ്യമാക്കുന്നതിലൂടെ സാമ്പത്തിക ഉള്‍ച്ചേര്‍ക്കലിനെ മുന്നോട്ടു കൊണ്ടുപോകാന്‍ പദ്ധതി സഹായകമാകുമെന്നു പ്രതീക്ഷിക്കപ്പെടുന്നു. ഇന്‍ഷുറന്‍സ്, മ്യൂച്വല്‍ ഫണ്ടുകള്‍, പെന്‍ഷന്‍ വിതരണം എന്നീ സൗകര്യങ്ങള്‍ ലഭ്യമാകും. ധനകാര്യ ഏജന്‍സികളുമായി ചേര്‍ന്നു വായ്പ ലഭ്യമാക്കും. ബാങ്കുകളില്ലാത്തതോ കുറവായതോ ആയ മേഖലകളിലായിരിക്കും കൂടുതല്‍ പ്രവര്‍ത്തനം നടത്തുക. ബാങ്കിങ് മേഖലയില്‍ തൊഴില്‍നൈപുണ്യമുള്ളവര്‍ക്ക് കൂടുതല്‍ അവസരങ്ങള്‍ ലഭിക്കുകയും രാജ്യത്തു സാമ്പത്തികസാക്ഷരത വര്‍ധിക്കുകയും ചെയ്യും. എത്തിപ്പെടാനുള്ള സൗകര്യത്തിന്റെ കാര്യത്തിലും എത്തിപ്പെടാന്‍ ആവശ്യമായ സമയത്തിന്റെ കാര്യത്തിലും മുന്നിട്ടുനില്‍ക്കുന്ന ലോകത്തിലെ ഏറ്റവും വലിയ ബാങ്കായിരിക്കും ഇത്. കറന്‍സി നോട്ട് കൈകാര്യം ചെയ്യുന്നതു കുറഞ്ഞ ഒരു സമ്പദ്‌വ്യവസ്ഥ സൃഷ്ടിക്കുന്നതിന് ഈ സ്ഥാപനം ഏറെ സഹായകമാകും.
റോഡ് ഗതാഗത ഹൈവേ മേഖലയില്‍ ഇന്ത്യാ -യു.എ.ഇ സഹകരണം

റോഡ് ഗതാഗത ഹൈവേ മേഖലയില്‍ ഇന്ത്യയും യു.എ.ഇയും തമ്മില്‍ ഉഭയകക്ഷി സഹകരണത്തിനുള്ള ധാരണാപത്രത്തില്‍ ഒപ്പുവയ്ക്കാന്‍ പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം അനുമതി നല്‍കി. കേന്ദ്ര റോഡ് ഗതാഗത മന്ത്രാലയവും യു.എ.ഇ.യുടെ ഫെഡറല്‍ ട്രാന്‍സ്‌പോര്‍ട്ട് അതോറിറ്റിയും തമ്മിലാകും ധാരണാപത്രത്തില്‍ ഒപ്പിടുക. അടിസ്ഥാന സൗകര്യ മേഖലയിലെ നിക്ഷേപം വര്‍ദ്ധിപ്പിക്കുന്നതോടൊപ്പം ഗതാഗത കാര്യക്ഷമത കൂട്ടുന്നതിനും വഴിയൊരുക്കുന്നതാണ് നിര്‍ദ്ദിഷ്ട ധാരണാപത്രം. രാജ്യത്ത് സുരക്ഷിതവും, ലാഭകരവും, കാര്യക്ഷമവും, പരിസ്ഥിതി സൗഹാര്‍ദ്ദവുമായ ഗതാഗത സംവിധാനം പരിപോഷിപ്പിക്കാനും ഇത് ലക്ഷ്യമിടുന്നു. കൂടാതെ ഈ രംഗത്തെ ഉഭയകക്ഷി സഹകരണത്തിനുള്ള ഒരു വ്യവസ്ഥാപിത സംവിധാനത്തിന് രൂപം നല്‍കാനും ഇരു രാജ്യങ്ങളെയും ധാരണാപത്രം സഹായിക്കും. ധാരണാപത്രത്തിന്റെ സവിശേഷതകള്‍ : 1. റോഡ് മാര്‍ഗ്ഗമുള്ള യാത്രാ ചരക്ക് ഗതാഗതത്തിനുള്ള സാങ്കേതിക വിദ്യകള്‍, നയങ്ങള്‍ തുടങ്ങിയ മേഖലകളില്‍ പരസ്പര സഹകരണം ഉടപ്പാക്കല്‍. 2. റോഡുകളുടെയും ഹൈവേകളുടെയും നിര്‍മ്മാണത്തിലും പരിപാലനത്തിലും അടിസ്ഥാന സൗകര്യങ്ങള്‍, സാങ്കേതിക വിദ്യ ഗുണനിലവാരം എന്നിവയുടെ ആസൂത്രണവും കൈകാര്യം ചെയ്യലും. 3. മികച്ച റോഡ് സുരക്ഷിതത്വ പദ്ധതികള്‍ വികസിപ്പിച്ചെടുക്കല്‍, റോഡ് അപകടങ്ങളില്‍ ജീവഹാനിയും, പരിക്കേല്‍ക്കലും പരമാവധി കുറയ്ക്കുന്നതിനുള്ള ഫലപ്രദമായ ബോധവല്‍ക്കരണ പരിപാടികള്‍ക്ക് രൂപം നല്‍കല്‍. 4. ടോള്‍ പിരിവിന് ഇലക്‌ട്രോണിക് സാങ്കേതിക വിദ്യ ഉള്‍പ്പെടെ ആധുനിക സംവിധാനങ്ങള്‍ ഏര്‍പ്പെടുത്തുന്നതില്‍ ഇരു രാജ്യങ്ങളും തമ്മിലുള്ള സഹകരണം. 5. റോഡുകളുടെയും പാലങ്ങളുടെയും നിര്‍മ്മാണത്തില്‍ നൂതന സാങ്കേതികവിദ്യകള്‍ കൈമാറലും, സംയുക്ത ഗവേഷണവും. 6. തടസമില്ലാത്ത ചരക്ക് നീക്കം ഉറപ്പാക്കുന്നതിനും അതുവഴി സാമ്പത്തിക വളര്‍ച്ച കൈവരിക്കുന്നതിനും ലോജിസ്റ്റിക്‌സ് പാര്‍ക്കുകള്‍ സ്ഥാപിക്കുന്നത് പോലെയുള്ള മൂല്യവര്‍ദ്ധിത സേവനങ്ങളില്‍ പരസ്പര സഹകരണം.
ഭുവനേശ്വര്‍ എസ്.യു.എം. ആശുപത്രിയിലെ തീപ്പിടിത്തത്തിന് ഇരകളായവര്‍ക്ക് പ്രധാനമന്ത്രിയുടെ ധനസഹായം

17-10-2016ല്‍ ഒഡിഷ ഭൂവനേശ്വറിലെ എസ്.യു.എം. ആശുപത്രിയിലുണ്ടായ തീപ്പിടിത്തത്തില്‍ കൊല്ലപ്പെട്ടവരക്കും ഗുരുതരമായി പരുക്കേറ്റവര്‍ക്കും പ്രധാനമന്ത്രിയുടെ ദുരിതാശ്വാസ നിധിയില്‍നിന്നു ധനസഹായം അനുവദിച്ചു. മരിച്ചവരുടെ ബന്ധുക്കള്‍ക്ക് രണ്ടു ലക്ഷം രൂപ വീതവും ഗുരുതരമായി പരുക്കേറ്റവര്‍ക്ക് 50,000 രൂപ വീതവുമാണു പ്രധാനമന്ത്രി ശ്രീ. നരേന്ദ്ര മോദി അനുവദിച്ചത്.
ഗ്രാമീണമേഖലയില്‍ ഭവനനിര്‍മാണം പ്രോത്സാഹിപ്പിക്കുന്നതിനുള്ള പദ്ധതിക്കു മന്ത്രിസഭ അനുമതി നല്‍കി

രാജ്യത്ത് ഗ്രാമീണമേഖലയിലെ ഭവനനിര്‍മാണം പ്രോത്സാഹിപ്പിക്കുന്നതിനുള്ള പുതിയ പദ്ധതിക്കു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം അനുമതി നല്‍കി. പദ്ധതിപ്രകാരം ഗവണ്‍മെന്റ് പലിശയിളവു നല്‍കും. പ്രധാനമന്ത്രി ആവാസ് യോജന (ഗ്രാമീണ്‍) (പി.എം.എ.വൈ.-ജി) പദ്ധതിയുടെ ആനുകൂല്യം ലഭിക്കാത്ത ഗ്രാമീണര്‍ക്കാണ് പലിശസബ്‌സിഡി ലഭ്യമാക്കുക. പുതിയ വീട് ഉണ്ടാക്കുന്നതിനും നിലവിലുള്ള വീടുകള്‍ വലുതാക്കുന്നതിനും ഈ ആനുകൂല്യം ലഭിക്കും. രണ്ടു ലക്ഷം രൂപ വരെയുള്ള വായ്പയ്ക്കാണ് പലിശയിളിവ് അനുവദിക്കുക. നാഷണല്‍ ഹൗസിങ് ബാങ്കാണു പദ്ധതി നടപ്പാക്കുക. മൂന്നു ശതമാനം പലിശത്തുക ഗവണ്‍മെന്റ് നാഷണല്‍ ഹൗസിങ് ബാങ്കിനു നല്‍കും. ഈ തുക ഷെഡ്യൂള്‍ഡ് വാണിജ്യ ബാങ്കുകള്‍, ബാങ്കിങ്ങിതര സാമ്പത്തിക സ്ഥാപനങ്ങള്‍ തുടങ്ങിയവയ്ക്കു കൈമാറപ്പെടും. ഇതോടെ വായ്പയെടുക്കുന്നവര്‍ പ്രതിമാസം തിരിച്ചടയ്‌ക്കേണ്ട തുകയില്‍ കുറവുണ്ടാകും. ഗുണഭോക്താക്കള്‍ക്കു സാങ്കേതിക സഹായം ലഭ്യമാക്കുന്നത് ഉള്‍പ്പെടെയുള്ള കാര്യങ്ങള്‍ക്കായി പി.എം.എ.വൈ.-ജിയുടെ സംവിധാനങ്ങള്‍ ഉപയോഗപ്പെടുത്താനും സൗകര്യമൊരുക്കും. ഗ്രാമീണമേഖലയില്‍ കൂടുതല്‍ പാര്‍പ്പിടങ്ങള്‍ യാഥാര്‍ഥ്യമാകാനും ഗ്രാമീണ ഭവനമേഖലയില്‍ കൂടുതല്‍ തൊഴിലവസരങ്ങള്‍ സൃഷ്ടിക്കപ്പെടാനും പദ്ധതി സഹായകമാകും.
പ്രധാനമന്ത്രി വട്‌നഗറില്‍; തീവ്ര ഇന്ദ്രധനുഷ് ദൗത്യത്തിന് തുടക്കം കുറിച്ചു

പ്രധാനമന്ത്രിയായ ശേഷം ആദ്യമായി ശ്രീ നരേന്ദ്രേമാദി അദ്ദേഹത്തിന്റെ ജന്മനാടായ വട്‌നഗര്‍ സന്ദര്‍ശിച്ചു. പ്രധാനമന്ത്രിയെ സ്വീകരിക്കാന്‍ നഗരവാസികള്‍ തെരുവുകളില്‍ തടിച്ചുകൂടി. അവിടെ അദ്ദേഹം ഹത്‌കേശ്വര്‍ ക്ഷേത്രത്തില്‍ പ്രാര്‍ത്ഥനനടത്തി. താന്‍ കുട്ടിക്കാലത്ത് പഠിച്ച സ്‌കൂളിന് മുന്നില്‍ അദ്ദേഹം അല്‍പ്പനേരം വാഹനം നിര്‍ത്തി. പ്രധാനമന്ത്രി വട്‌നഗറിലെ ജി.എം.ഇ.ആര്‍.എസ് മെഡിക്കല്‍കോളജ് സന്ദര്‍ശിക്കുകയും അവരുടെ അര്‍പ്പണത്തിന്റെ തെളിവായുള്ള ശിലാഫലകം അനാച്ഛാദനം ചെയ്യുകയും ചെയ്തു. അവിടുത്തെ വിദ്യാര്‍ത്ഥികളുമായി അല്‍പ്പനേരം ആശയവിനിമയവും നടത്തി. അതിനുശേഷം നടന്ന പൊതുസമ്മേളനത്തില്‍ പ്രതിരോധസംരക്ഷണം എന്ന ലക്ഷ്യം വേഗത്തിലാക്കുന്നതിനായി കൂടുതല്‍ തീവ്രമാക്കപ്പെട്ട മിഷന്‍ ഇന്ദ്രധഷുിന് അദ്ദേഹം തുടക്കം കുറിച്ചു. നഗരപ്രദേശങ്ങളിലും പ്രതിരോധപ്രവര്‍ത്തനങ്ങള്‍ കാര്യക്ഷമമായി നടന്നിട്ടില്ലാത്ത കേന്ദ്രങ്ങളിലുമായിരിക്കും ഈ ദൗത്യം കൂടുതല്‍ ശ്രദ്ധകേന്ദ്രീകരിക്കുക. ആശാ പ്രവര്‍ത്തകരുടെ കാര്യക്ഷമത വര്‍ദ്ധിപ്പിക്കുന്നതിന് തയാറാക്കിയ മൊബൈല്‍ ആപ്ലിക്കേഷന്‍ ഇംടെക്കോയ്ക്ക് തുടക്കം കുറിയ്ക്കുന്നതിന്റെ ഭാഗമായി ആരോഗ്യപ്രവര്‍ത്തകര്‍ക്ക് ഇ-ടാബ്‌ലെറ്റുകളും ചടങ്ങളില്‍ അദ്ദേഹം വിതരണം ചെയ്തു. അതോടൊപ്പം ചില വികസനപ്രവര്‍ത്തനങ്ങള്‍ക്കും അദ്ദേഹം തുടക്കം കുറിച്ചു. ജന്മനാട്ടിലേക്ക് മടങ്ങിവരികയും അവിടെ ഇത്തരം ഊഷ്മളമായ ഒരു സ്വീകരണം ലഭിക്കുകയും ചെയ്യുന്നത് ആരെ സംബന്ധിച്ചിടത്തോളവും പ്രത്യേകമായ സന്തോഷമാണുണ്ടാക്കുകയെന്ന് ആവേശഭരിതമായ ഒരു ജനക്കൂട്ടത്തെ അഭിസംബോധനചെയ്തുകൊണ്ട് അദ്ദേഹം പറഞ്ഞു. ഇന്ന് ഞാന്‍ എന്തൊക്കെയായാലും അതൊക്കെ വട്‌നഗറില്‍ നിങ്ങോളൊടൊപ്പമെല്ലാം, ഈ മണ്ണില്‍ നിന്നും പഠിച്ച മൂല്യങ്ങള്‍കൊണ്ടുമാത്രമാണെന്ന് അദ്ദേഹം ചൂണ്ടിക്കാട്ടി. നിങ്ങളുടെ അനുഗ്രഹങ്ങളുമായി മടങ്ങിപ്പോകുന്ന ഞാന്‍, രാജ്യത്തിന് വേണ്ടി കൂടുതല്‍ ശക്തമായി പ്രവര്‍ത്തിക്കുമെന്ന് ഉറപ്പുനല്‍കുന്നതായി പ്രധാനമന്ത്രി വട്‌നഗറിലെ ജനങ്ങള്‍ളോട് പറഞ്ഞു. ആരോഗ്യമേഖലയുമായി ബന്ധപ്പെട്ട പദ്ധതികള്‍ പ്രത്യേകിച്ച് കൂടുതല്‍ തീവ്രമാക്കപ്പെട്ട മിഷന്‍ ഇന്ദ്രധനുസിന് തുടക്കം കുറിയ്ക്കാന്‍ കഴിഞ്ഞതിലുള്ള സന്തോഷവും പ്രധാനമന്ത്രി പ്രകടിപ്പിച്ചു. സ്‌റ്റെന്റുകളുടെ വില കുറച്ചുകൊണ്ടുവന്നതിനെക്കുറിച്ച് വിശദീകരിച്ച പ്രധാനമന്ത്രി ആരോഗ്യപരിരക്ഷ പാവപ്പെട്ടവര്‍ക്ക് താങ്ങാന്‍ കഴിയുന്നതാക്കുന്നതിന് വേണ്ടി ഗവണ്‍മെന്റ് നിരന്തരം പരിശ്രമം നടത്തുകയാണെന്നും വ്യക്തമാക്കി. മെഡിക്കല്‍കോളജിലെ വിദ്യാര്‍ത്ഥികളുമായി നടത്തിയ ആശയവിനിമയത്തെ പരാമര്‍ശിച്ചുകൊണ്ട് ജനങ്ങളെ സേവിക്കുന്നതിന് നമുക്ക് കൂടുതല്‍ ഡോക്ടര്‍മാര്‍ ആവശ്യമാണെന്നും പ്രധാനമന്ത്രി ചൂണ്ടിക്കാട്ടി.
മുദ്രാ വായ്പക്കള്‍ക്കായി നിധി രൂപീകരിക്കാന്‍ കേന്ദ്ര മന്ത്രിസഭയുടെ അംഗീകാരം

സൂക്ഷ്മ യൂണിറ്റുകളുടെ വികസനത്തിനായുള്ള ധനകാര്യ ഏജന്‍സിയായ ‘മുദ്ര’ മുഖേന വായ്പ ലഭ്യമാക്കുന്നതിന് ഒരു ക്രെഡിറ്റ് ഗ്യാരണ്ടി ഫണ്ട് രൂപീകരിക്കാന്‍ പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം അനുമതി നല്‍കി. ആദ്യഘട്ടത്തില്‍ സൂക്ഷമ ചെറുകിട യൂണിറ്റുകള്‍ക്ക് ഒരു ലക്ഷത്തിന് മുകളില്‍ ധനസഹായം നല്‍കാന്‍ ഈ നിധി ഉപകരിക്കും. മുദ്രാ ലിമിറ്റഡിനെ ചെറുകിട വ്യവസായ ബാങ്ക് (സിഡ്ബി ) യുടെ അനുബന്ധ ബാങ്കായ മുദ്രാ (സിഡ്ബി) ബാങ്കാക്കി മാറ്റാനുള്ള നിര്‍ദേശത്തിനും കേന്ദ്രമന്ത്രിസഭ അംഗീകാരം നല്‍കി.
മഹാരാഷ്ട്രയിലെ റോഡപകടത്തിൽ പ്രധാനമന്ത്രി ദുഃഖം രേഖപ്പെടുത്തി

മഹാരാഷ്ട്രയിലെ നാസിക് ജില്ലയിൽ റോഡപകടത്തിലുണ്ടായ ആളപായങ്ങളിൽ പ്രധാനമന്ത്രി ശ്രീ. നരേന്ദ്ര മോദി ദുഃഖം രേഖപ്പെടുത്തി. “മഹാരാഷ്ട്രയിലെ നാസിക് ജില്ലയിലുണ്ടായ അപകടം ദൗര്‍ഭാഗ്യകരമാണ്. ദുഃഖത്തിന്റെ ഈ വേളയിൽ എന്റെ ചിന്തകൾ ദുരന്തത്തിൽ മരണമടഞ്ഞവരുടെ കുടുംബത്തോടൊപ്പമുണ്ട്. പരിക്കേറ്റവർ എത്രയും പെട്ടെന്ന് സുഖം പ്രാപിക്കട്ടെ”, പ്രധാനമന്ത്രി പറഞ്ഞു.
പ്രധാനമന്ത്രിയുടെ  നുഖായി ആശംസ

പടിഞ്ഞാറൻ ഒഡീഷയിലെയും തെക്കൻ ഛത്തീസ്ഗഡിലെയും ആളുകൾ പ്രധാനമായും ആഘോഷിക്കുന്ന ഒരു കാർഷിക ഉത്സവമായ നുഖായിയുടെ ശുഭകരമായ വേളയിൽ പ്രധാനമന്ത്രി രാജ്യത്തെ അഭിവാദ്യം ചെയ്തു. ഒരു ട്വീറ്റിൽ പ്രധാനമന്ത്രി പറഞ്ഞു: "നുഖായി ജുഹാർ ! ഈ ശുഭകരമായ വേളയിൽ ഏവർക്കും ആശംസകൾ. നമ്മുടെ അധ്വാനിക്കുന്ന കർഷകരുടെ മികച്ച ശ്രമങ്ങളെയും രാഷ്ട്ര നിർമ്മാണത്തിൽ അവരുടെ പങ്കിനെയും നുഖായിയിൽ നാം അഭിനന്ദിക്കുന്നു. എല്ലാവരുടെയും നല്ല ആരോഗ്യത്തിനും ക്ഷേമത്തിനും വേണ്ടി ഞാൻ പ്രാർത്ഥിക്കുന്നു. ”
ദേശീയ സമ്മതിദായക ദിനത്തില്‍ പ്രധാനമന്ത്രിയുടെ ആശംസ

ദേശീയ സമ്മതിദായക ദിനത്തില്‍ പ്രധാനമന്ത്രി എല്ലാ പൗരന്‍മാര്‍ക്കും ആശംസകള്‍ നേര്‍ന്നു. തിരഞ്ഞെടുപ്പുകളെ ജനാധിപത്യത്തിലെ ആഘോഷങ്ങളെന്ന് വിശേഷിപ്പിച്ചു കൊണ്ട് അര്‍ഹരായ മുഴുവന്‍ സമ്മതിദായകരും തങ്ങളുടെ സമ്മതിദാനാവകാശം വിനിയോഗിക്കണമെന്ന് പ്രധാനമന്ത്രി ആഹ്വാനം ചെയ്തു. 18 വയസ്സ് പൂര്‍ത്തിയാകുന്ന മുറയ്ക്ക് വോട്ടര്‍ പട്ടികയില്‍ പേര് ചേര്‍ക്കണമെന്ന് അദ്ദേഹം യുവജനങ്ങളോട് ആവശ്യപ്പെട്ടു. ”തിരഞ്ഞെടുപ്പ് കമ്മീഷനെ അഭിവാദ്യം ചെയ്യുകയും നമ്മുടെ ജനാധിപത്യത്തില്‍ അവര്‍ വഹിക്കുന്ന സുപ്രധാന പങ്കിന് മുന്നില്‍ നാം പ്രണമിക്കുകയും ചെയ്യുന്നു. തിരഞ്ഞെടുപ്പുകള്‍ ജനാധിപത്യത്തിലെ ആഘോഷങ്ങളാണ്. ജനാധിപത്യത്തില്‍ പരമോന്നതമായ ജനങ്ങളുടെ ഇച്ഛയെ അത് ആശയവിനിമയം ചെയ്യുന്നു. തങ്ങളുടെ സമ്മദിദാനാവകാശം വിനിയോഗിക്കാന്‍ അര്‍ഹരായ എല്ലാ സമ്മതിദായകരോടും അഭ്യര്‍ത്ഥിക്കുന്നതോടൊപ്പം, 18 വയസ്സ് പൂര്‍ത്തയാകുന്ന മുറയ്ക്ക് സമ്മതിദായകരായി രജിസ്റ്റര്‍ ചെയ്യാന്‍ എന്റെ യുവ സുഹൃത്തുകളോട് ഞാന്‍ ആഹ്വാനം ചെയ്യുന്നു.
കാനഡ പ്രതിപക്ഷ നേതാവ് ആന്‍ഡ്രൂ ഷീര്‍ പ്രധാനമന്ത്രിയെ സന്ദര്‍ശിച്ചു

കാനഡയിലെ കണ്‍സര്‍വേറ്റീവ് പാര്‍ട്ടി നേതാവും പ്രതിപക്ഷ നേതാവുമായ ശ്രീ. ആന്‍ഡ്രൂ ഷീര്‍ ഇന്ന് പ്രധാനമന്ത്രി ശ്രീ. നരേന്ദ്ര മോദിയെ സന്ദര്‍ശിച്ചു. ഇരു രാജ്യങ്ങളും തമ്മിലുള്ള ബന്ധം 2015 ലെ തന്‍റെ കാനഡ സന്ദര്‍ശന വേളയില്‍ തന്ത്രപരമായ പങ്കാളിത്തത്തിലേയ്ക്ക് ഉയര്‍ത്തിയത് ചൂണ്ടിക്കാട്ടിക്കൊണ്ട്, വ്യത്യസ്ത മേഖലകളില്‍ ഉഭയകക്ഷി സഹകരണം ശക്തിപ്പെടുത്തേണ്ടതിന്‍റെ പ്രാധാന്യം പ്രധാനമന്ത്രി ഊന്നിപ്പറഞ്ഞു. രണ്ട് രാജ്യങ്ങളും തമ്മിലുള്ള സുഹൃദ് ബന്ധങ്ങല്‍ കൂടുതല്‍ വികസിപ്പിക്കുന്നത് സംബന്ധിച്ച തന്‍റെ കാഴ്ചപ്പാട് ശ്രീ. ഷീര്‍ പങ്ക് വച്ചു. ഒക്ടോബര്‍ 07 മുതല്‍ 13 വരെയുള്ള തന്‍റെ സന്ദര്‍ശന കാലയളവില്‍ ശ്രീ. ഷീറിന് സന്തോഷകരമായ വാസം പ്രധാനമന്ത്രി ആശംസിച്ചു.
ഖ്വാജാ മൊയ്‌നുദ്ദീന്‍ ചിസ്തിയുടെ ദര്‍ഗയിലേയ്ക്കുള്ള ഛാദര്‍ പ്രധാനമന്ത്രി കൈമാറി

പ്രധാനമന്ത്രി ശ്രീ. നരേന്ദ്ര മോദി അജ്മീറിലെ ഖ്വാജാ മൊയ്‌നുദ്ദീന്‍ ചിസ്തിയുടെ ദര്‍ഗയില്‍ അര്‍പ്പിക്കാനുള്ള ഛാദര്‍ ന്യൂനപക്ഷകാര്യ, പാര്‍ലമെന്ററി കാര്യ സഹമന്ത്രി ശ്രീ. മുഖ്താര്‍ അബ്ബാസ് നഖ്‌വി, പ്രധാനമന്ത്രിയുടെ ഓഫീസിലെ സഹമന്ത്രി ഡോ. ജിതേന്ദ്ര സിംഗ് എന്നിവര്‍ക്ക് ന്യൂ ഡല്‍ഹിയില്‍ ഇന്ന് കൈമാറി. വാര്‍ഷിക ഉറൂസിന്റെ വേളയില്‍ ലോകമെമ്പാടുമുള്ള ഖ്വാജാ മൊയ്‌നുദ്ദീന്‍ ചിസ്തിയുടെ അനുയായികളെ പ്രധാനമന്ത്രി ആശംസകള്‍ അറിയിച്ചു. ഇന്ത്യയുടെ മഹത്തായ ആദ്ധ്യാത്മീക പാരമ്പര്യത്തിന്റെ പ്രതീകമാണ് ഖ്വാജാ മൊയ്‌നുദ്ദീന്‍ ചിസ്തിയെന്ന് ഒരു സന്ദേശത്തില്‍ പ്രധാനമന്ത്രി പറഞ്ഞു. ഗരീബ് നവാസ് മനുഷ്യകുലത്തിന് ഭാവിതലമുറകള്‍ക്ക് ഒരു പ്രചോദനമായി നിലകൊള്ളുമെന്ന് അദ്ദേഹം പറഞ്ഞു. അടുത്ത് തന്നെ നടക്കാന്‍ പോകുന്ന ഉറൂസിന്റെ വിജയകരമായ നടത്തിപ്പിന് എല്ലാവിധ ആശംസകളും നേര്‍ന്നു.
ഇന്ത്യ-ബംഗ്ലാദേശ് അതിര്‍ത്തിയില്‍ അതിര്‍ത്തി ഹാട്ടുകള്‍ നിര്‍മിക്കുന്നതിനുള്ള പുതുക്കിയ ധാരണാപത്രത്തിനും പ്രവര്‍ത്തന രീതിക്കും മന്ത്രിസഭാ അനുമതി

ഇന്ത്യ-ബംഗ്ലാദേശ് അതിര്‍ത്തിയില്‍ അതിര്‍ത്തി ഹാട്ടുകള്‍ നിര്‍മിക്കുന്നതിന് ഇന്ത്യയും ബംഗ്ലാദേശുമായുള്ള പുതുക്കിയ ധാരണാപത്രത്തിനും പ്രവര്‍ത്തന രീതിക്കും പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം അനുമതി നല്‍കി. പ്രാദേശിക ഉല്‍പന്നങ്ങള്‍ പ്രാദേശിക വിപണികളിലൂടെ വിപണനം ചെയ്യുന്നതിനുള്ള പരമ്പരാഗത രീതികള്‍ പ്രോത്സാഹിപ്പിക്കുകവഴി ഇരു രാജ്യങ്ങളുടെയും അതിര്‍ത്തിപ്രദേശങ്ങളില്‍ കഴിയുന്നവരുടെ ക്ഷേമം ഉറപ്പുവരുത്താനാണ് അതിര്‍ത്തി ഹാട്ടുകള്‍ സ്ഥാപിക്കുന്നതിലൂടെ ലക്ഷ്യംവെക്കുന്നത്. സമൂഹത്തിലെ പാര്‍ശ്വവല്‍ക്കരിക്കപ്പെട്ട വിഭാഗങ്ങളുടെ സാമ്പത്തിക സ്ഥിതി മെച്ചപ്പെടുത്താന്‍ ഇതു സഹായകമാകും. 2019 ഒക്ടോബര്‍ 23ന് ഇന്ത്യയും ബംഗ്ലാദേശും ഒപ്പുവെച്ച ധാരണാപത്രത്തിനും പ്രവര്‍ത്തനരീതിക്കും അനുസൃതമായി മേഘാലയയിലും ത്രിപുരയിലുമായി നാല് അതിര്‍ത്തി ഹാട്ടുകള്‍ ഇപ്പോള്‍ പ്രവര്‍ത്തിക്കുന്നുണ്ട്. ഇരു സംസ്ഥാനങ്ങളില്‍ രണ്ടു ഹാട്ടുകള്‍ വീതമാണ് ഉള്ളത്. 2012 മെയ് 15ന് അതിര്‍ത്തി ഹാട്ടുകളുടെ നടത്തിപ്പു സംബന്ധിച്ച് ഒരു അനുബന്ധരേഖ കൂടി ഒപ്പുവെക്കപ്പെട്ടിരുന്നു. കൂടുതല്‍ അതിര്‍ത്തി ഹാട്ടുകള്‍ സ്ഥാപിക്കുന്നതിനും നടത്തുന്നതിനും നിയമപരമായ ചട്ടക്കൂട് പകരുന്നതാണു പുതുക്കിയ ധാരണാപത്രവും നടത്തിപ്പുരീതിയും.
രാജ്യത്തെ വിവിധ ആഘോഷങ്ങളോടനുബന്ധിച്ച് പ്രധാനമന്ത്രി ആശംസകള്‍ നേര്ന്നു

രാജ്യത്തിന്റെ വിവിധ ഭാഗങ്ങളില്‍ നടക്കുന്ന പുതുവത്സരാഘോഷങ്ങളോടനുബന്ധിച്ച് പ്രധാനമന്ത്രി ശ്രീ.നരേന്ദ്ര മോദി എല്ലാ ജനങ്ങള്ക്കും ആശംസകള്‍ നേര്ന്നു . ”പുതുവത്സരം ആഘോഷിക്കുന്ന ഇന്ത്യയിലെമ്പാടുമുള്ള ജനങ്ങള്ക്ക് ആശംസകള്‍. ഈ പുതുവത്സരം സന്തോഷവും പുരോഗതിയും കൊണ്ടുവരട്ടെ. ചേത്തി ചന്ദിന്റെ ശുഭവേളയില്‍ എന്റെ എല്ലാ സിന്ധി സുഹൃത്തുക്കള്ക്കും ആശംസകള്‍. ഭഗവാന്‍ ജുലേലാലിനെ നാം നമിക്കുകയും അദ്ദേഹത്തിന്റെ അനുഗ്രഹം തേടുകയും ചെയ്യുന്നു. മഹാരാഷ്ട്രയിലെ സുഹൃത്തുക്കള്ക്ക് ഗുഡി പഡ്‌വ ആശംസകള്‍. പുതു വര്ഷംക നമ്മുടെ സമൂഹത്തില്‍ സന്തോഷവും പുരോഗതിയും കൊണ്ടുവരുമെന്ന് ഞാന്‍ പ്രതീക്ഷിക്കുന്നു. എന്റെ സഹപൗരന്മാടര്ക്ക് നവരേഹ് ആശംസകള്‍. വരും വര്ഷംള നമ്മുടെ ജീവിതത്തില്‍ സന്തോഷവും സൗഹാര്ദ്ദവവും വര്ദ്ധിഹപ്പിക്കട്ടെയെന്ന് ഞാന്‍ പ്രാര്ത്ഥികക്കുന്നു. മണിപ്പൂരിലെ വിസ്മയിപ്പിക്കുന്ന ജനങ്ങള്ക്ക്് സജിബു ചൈറഓബ ആശംസകള്‍. പുതുവര്ഷം് എല്ലാ ആഗ്രഹങ്ങളും സഫലീകരിക്കട്ടെ” പ്രധാനമന്ത്രി പറഞ്ഞു.
സിസ്‌ക്കോ ചെയര്‍മാന്‍ ജോണ്‍ ചേമ്പേഴ്‌സ് പ്രധാനമന്ത്രിയുമായി കൂടിക്കാഴ്ച നടത്തി.

സിസ്‌ക്കോ ചെയര്‍മാന്‍ ശ്രീ. ജോണ്‍ ചേമ്പേഴ്‌സ് ന്യൂഡല്‍ഹിയില്‍ ഇന്ന് പ്രധാനമന്ത്രി ശീ. നരേന്ദ്ര മോദിയുമായി കൂടിക്കാഴ്ച നടത്തി. സിസ്‌ക്കോയുടെ ഡിജിറ്റല്‍ വല്‍ക്കരണം ത്വരിതപ്പെടുത്തുന്നതിനുള്ള പദ്ധതിയെ കുറിച്ചും, ഡിജിറ്റല്‍ ഇന്ത്യ, സ്‌കില്‍ ഇന്ത്യ. സ്റ്റാര്‍ട്ട് അപ്പ് ഇന്ത്യ, സ്മാര്‍ട്ട് നഗരങ്ങള്‍, സൈബര്‍ സുരക്ഷ, സംരംഭങ്ങള്‍ തുടങ്ങിയവ സംബന്ധിച്ച പ്രധാനമന്ത്രിയുടെ കാഴ്ചപാടുകളുമായി അവ എങ്ങനെ ഒത്തിണങ്ങുന്നുവെന്നതിനെ ക്കുറിച്ചും കൂടിക്കാഴ്ചയില്‍ ശ്രീ. ജോണ്‍ ചേമ്പേഴ്‌സ് വിശദീകരിച്ചു. സിസ്‌ക്കോയുടെ സംരംഭങ്ങളെ അഭിനന്ദിച്ച പ്രധാനമന്ത്രി വിദൂര വിദ്യാഭ്യാസം പോലുള്ള മേഖലകളില്‍ അതിന്റെ പ്രയോജനം എടുത്തു പറഞ്ഞു. സബ്‌സിഡികളിലെ ചോര്‍ച്ച ഇല്ലാതാക്കുന്നതില്‍ ഡിജിറ്റല്‍ സാങ്കേതിക വിദ്യ വളരെ പ്രയോജനകരമാണെന്ന് പ്രധാനമന്ത്രി പറഞ്ഞു. സൈബര്‍ സുരക്ഷയുടെ മേഖലകളില്‍ സഹകരിക്കുന്നതിന്റെ സാധ്യതകളും അദ്ദേഹം ചര്‍ച്ച ചെയ്തു.
കേന്ദ്ര ഗവണ്‍മെന്റ് ജീവനക്കാര്‍ക്കും പെന്‍ഷന്‍കാര്‍ക്കും ഒരു ഗഡു ക്ഷാമബത്തകൂടി അനുവദിച്ചു

കേന്ദ്ര ഗവണ്‍മെന്റ് ജീവനക്കാര്‍ക്ക് ഒരു ഗഡു ക്ഷാമബത്തയും, പെന്‍ഷന്‍കാര്‍ക്ക് ക്ഷാമാശ്വാസവും അനുവദിക്കാന്‍ പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം തീരുമാനിച്ചു. ഇക്കൊല്ലം ജൂലൈ ഒന്ന് മുതല്‍ ഇതിന് പ്രാബല്യമുണ്ടാകും. ഏഴാം ശമ്പള കമ്മിഷന്‍ ശുപാര്‍ശ പ്രകാരം അംഗീകരിച്ച ഫോര്‍മുലപ്രകാരമാണ് ഈ വര്‍ദ്ധന. നിലവില്‍ അടിസ്ഥാന ശമ്പളത്തിന്റെയും പെന്‍ഷന്റെയും 4 ശതമാനമാണ് ക്ഷാമബത്ത. ഇതിന് പുറമെയാണ് ഒരു ശതമാനം വര്‍ദ്ധന അനുവദിച്ചിട്ടുള്ളത്. ക്ഷാമബത്തയും, ക്ഷാമാശ്വാസവും നല്‍കുന്നതുവഴി ഖജനാവിലുള്ള മൊത്തം പ്രതിവര്‍ഷ സാമ്പത്തിക ബാദ്ധ്യത 3068.26 കോടി രൂപയാണ്. 2017-18 സാമ്പത്തിക വര്‍ഷത്തെ ബാധ്യത (2017 ജൂലൈ മുതല്‍ 2018 ജൂലൈ വരെയുള്ള എട്ട് മാസക്കാലത്തെ) 2042.50 കോടി രൂപ വരും. 49.26 ലക്ഷം കേന്ദ്ര ഗവണ്‍മെന്റ് ജീവനക്കാര്‍ക്കും 61.17 ലക്ഷം പെന്‍ഷന്‍കാര്‍ക്കും വര്‍ദ്ധനയുടെ പ്രയോജനം ലഭിക്കും.
വിദേശ നിക്ഷേപ പ്രോത്സാഹാന ബോര്‍ഡ് (ഫോറിന്‍ ഇന്‍വെസ്റ്റ്‌മെന്റ് പ്രമോഷന്‍ ബോര്‍ഡ്) നിര്‍ത്തലാക്കാന്‍ അനുമതി

പ്രധാനമന്ത്രി ശ്രീ നരേന്ദ്ര മോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം വിദേശ നിക്ഷേപ പ്രോത്സാഹന ബോര്‍ഡ് (എഫ്.ഐ.പി.ബി) ഘട്ടം ഘട്ടമായി നിര്‍ത്തലാക്കുന്നതിന് അനുമതി നല്‍കി. വിദേശ നിക്ഷേപത്തിന് ഗവണ്‍മെന്റിന്റെ അംഗീകാരം ആവശ്യമുള്ള അപേക്ഷകള്‍ ബന്ധപ്പെട്ട ഭരണ മന്ത്രാലയങ്ങളും വകുപ്പുകളും പരിശോധിക്കുന്നതിന് അനുമതി നല്‍കുന്നതിനാലാണ് എഫ്.ഐ.പി. നിര്‍ത്തലാക്കല്‍ അനിവാര്യമായത്. ഗവണ്‍മെന്റിന്റെ നേരിട്ടുള്ള വിദേശ നിക്ഷേപ നയത്തിന്റെ അടിസ്ഥാനത്തില്‍ ഇനിമുതല്‍ നേരിട്ടുള്ള വിദേശ നിക്ഷേപത്തിനുള്ള അപേക്ഷകളുടെ പരിശോധനയും അംഗീകാരവും ബന്ധപ്പെട്ട മന്ത്രാലയങ്ങളും വകുപ്പുകളും നിര്‍വ്വഹിക്കും. വ്യവസായ നയവും- പ്രോത്സാഹനവും, വാണിജ്യം എന്നീ മന്ത്രാലയങ്ങളുമായി ബന്ധപ്പെട്ടായിരിക്കും ഇക്കാര്യത്തില്‍ ബന്ധപ്പെട്ട മന്ത്രാലയങ്ങളും വകുപ്പുകളും തീരുമാനം എടുക്കുക. ഗവണ്‍മെന്റിന്റെ നേരിട്ടുള്ള വിദേശ നിക്ഷേപ നയത്തിന്റെ അടിസ്ഥാനത്തില്‍ തീരുമാനം എടുക്കുന്നതോടൊപ്പം ഇവര്‍ക്ക് വ്യവസ്ഥാപിതമായ പ്രവര്‍ത്തന നടപടിക്രമങ്ങള്‍ (സ്റ്റാന്‍ഡാര്‍ഡ് ഓപ്പറേറ്റിംഗ് പ്രൊസീജ്യര്‍-എസ്.ഒ.പി)യും നല്‍കും. അതിനുപരിയായി വിദേശ നിക്ഷേപകര്‍ക്ക് ഇന്ത്യ കൂടുതല്‍ ആകര്‍ഷകമായ ഒരു ലക്ഷ്യസ്ഥാനമായി മാറും. അത് നേരിട്ടുള്ള വിദേശനിക്ഷേപത്തില്‍ വലിയ ഒഴുക്കുണ്ടാക്കുകയും ചെയ്യും. ഈ നീക്കം വ്യാപാരം ചെയ്യുന്നത് ലളിതമാക്കും ഒപ്പം ‘കൂടുതല്‍ ഭരണം മിതമായ ഗവണ്‍മെന്റ്’ എന്ന തത്വം കൂടുതല്‍ പ്രചരിപ്പിക്കുന്നതിനും സഹായിക്കും.
ലഖ്നൗവില് ഇ-റിക്ഷ വിതരണച്ചടങ്ങില് പ്രധാനമന്ത്രി പങ്കെടുത്തു; റിക്ഷ വലിക്കാര്ക്കും

കുടുംബാംഗങ്ങള്ക്കൊപ്പം സമയം ചെലവിട്ടു ലഖ്നൗവില് ഇ-റിക്ഷ വിതരണത്തിനായി ഭാരതീയ മൈക്രോ ക്രെഡിറ്റ് സംഘടിപ്പിച്ച ചടങ്ങില് പ്രധാനമന്ത്രി ശ്രീ. നരേന്ദ്ര മോദി പങ്കെടുത്തു. റിക്ഷ വലിക്കാരുടെ കുടുംബാംഗങ്ങള്ക്കൊപ്പം അദ്ദേഹം സമയം ചെലവിടുകയും ചെയ്തു. കുട്ടികളുടെ വിദ്യാഭ്യാസം, വരുമാനത്തിന്റെ ഒരു ഭാഗം കരുതിവെക്കല് തുടങ്ങിയ വിഷയങ്ങളാണു സമ്പര്ക്കത്തിനിടെ ചര്ച്ച ചെയ്യപ്പെട്ടത്. ലോകത്തില് ഏറ്റവും വേഗത്തില് വളരുന്ന സമ്പദ്വ്യവസ്ഥ ഇന്ത്യയുടേതാണെന്നു ലോകം തിരിച്ചറിഞ്ഞുകഴിഞ്ഞെന്ന് ചടങ്ങില് പ്രസംഗിക്കവേ പ്രധാനമന്ത്രി വ്യക്തമാക്കി. ആഗോളമാന്ദ്യത്തിന്റെ കാലത്താണീ നേട്ടമെന്നതു ശ്രദ്ധേയമാണെന്ന് അദ്ദേഹം ചൂണ്ടിക്കാട്ടി. ദരിദ്രരുടെ ക്ഷേമവും യുവാക്കള്ക്കു തൊഴിലുമാണ് തന്റെ ഗവണ്മെന്റിന്റെ അടിസ്ഥാന ലക്ഷ്യങ്ങളെന്നു ശ്രീ. നരേന്ദ്രമോദി പറഞ്ഞു. യുവാക്കള് തൊഴിലന്വേഷകരല്ല, തൊഴില്ദായകരാണ് ആയിത്തീരേണ്ടതെന്നു പ്രധാനമന്ത്രി വ്യക്തമാക്കി. ഈ ലക്ഷ്യം നിറവേറ്റുന്നതിനായി ഗവണ്മെന്റ് കുറേ നടപടിക്രമങ്ങള് പൂര്ത്തിയാക്കിയതായി അദ്ദേഹം അറിയിച്ചു. പദ്ധതിക്കു തുടക്കമിട്ട് ഒരു വര്ഷം തികയുംമുമ്പേ പ്രധാനമന്ത്രി മുദ്ര യോജന രണ്ടു കോടിയിലേറെ പേര്ക്ക് ഉപകാരപ്രദമായെന്നു ശ്രീ. നരേന്ദ്രമോദി ചൂണ്ടിക്കാട്ടി. ഇന്ന് ഇ-റിക്ഷകള് ലഭിച്ചവരുടേത് കേവലം ചവിട്ടയോടിക്കുന്ന റിക്ഷയില്നിന്ന് ഇ-ഓട്ടോറിക്ഷയിലേക്കുള്ള മാറ്റമല്ലെന്നും സമഗ്രമായ പരിഷ്കാരത്തിന്റെ ഭാഗമാണിതെന്നും പ്രധാനമന്ത്രി പറഞ്ഞു. തെരഞ്ഞെടുക്കപ്പെട്ട ഗുണഭോക്താക്കള്ക്ക് റൂപേ കാര്ഡുകളും സാമൂഹികസുരക്ഷാ പദ്ധതിരേഖകളും പ്രതീകാത്മകമായി അദ്ദേഹം കൈമാറി. 2100 ഇ-ഓട്ടോറിക്ഷകള് അണിനിരത്തി നടത്തിയ റാലി പ്രധാനമന്ത്രി ഫ്ളാഗ് ഓഫ് ചെയ്തു.
സൗദിയിലെ കീരീടാവകാശി മുഹമ്മദ് ബിന്‍ സല്‍മാനുമായി പ്രധാനമന്ത്രി ടെലിഫാണില്‍ സംഭാഷണം നടത്തി

സൗദി അറേബ്യയിലെ കിരീടാവകാശിയായ ഹിസ് റോയല്‍ ഹൈനസ് മുഹമ്മദ് ബിന്‍ സല്‍മാനുമായി പ്രധാനമന്ത്രി ശ്രീ നരേന്ദ്രമോദി ഇന്ന് ടെലിഫോണില്‍ സംസാരിച്ചു. കോവിഡ്-19 മഹാമാരി സംബന്ധിച്ച ആഗോള അവസ്ഥയെക്കുറിച്ച് ഇരു നേതാക്കളും ചര്‍ച്ചചെയ്തു. നിരവധി ആളുകളുടെ സൗഖ്യത്തെമാത്രമല്ല, ലോകത്തിന്റെ വിവിധ ഭാഗത്തെ സമ്പദ്ഘടനയില്‍ തന്നെ പ്രതികൂലമായ പ്രത്യാഘാതങ്ങള്‍ ഉണ്ടാക്കുന്ന ഈ ആഗോള വെല്ലുവിളിയെ മതിയാംവണ്ണം അഭിസംബോധന ചെയ്യുന്നതിന് ഏകോപിതമായ പ്രയത്‌നങ്ങള്‍ അനിവാര്യമാണെന്നതിന് പ്രധാനമന്ത്രി ഊന്നല്‍ നല്‍കി. ഈ പശ്ചാത്തലത്തില്‍ സാര്‍ക്ക് രാജ്യങ്ങള്‍ക്കിടയില്‍ ഒരു വീഡിയോ കോണ്‍ഫറന്‍സിംഗ് നടത്തുന്നതിന് അടുത്തിടെ ഇന്ത്യ എടുത്ത മുന്‍കൈ പ്രധാനമന്ത്രി സൂചിപ്പിച്ചു. സൗദി അറേബ്യയുടെ അദ്ധ്യക്ഷതയില്‍ ജി20 നേതാക്കള്‍ക്കിടയില്‍ അത്തരമൊരു പ്രവര്‍ത്തനം നടത്തുന്നത് ആഗോളതലത്തില്‍ തന്നെ ഉപയോഗപ്രദമായിരിക്കുമെന്ന് ഇരു നേതാക്കളും സമ്മതിച്ചു. കോവിഡ്-19 ന്റെ ആഗോള പൊട്ടിപ്പുറപ്പെടല്‍ ഉണ്ടാക്കിയിട്ടുള്ള വെല്ലുവിളികളെ അഭിസംബോധന ചെയ്യുന്നതിനുള്ള പ്രത്യേക നടപടികളും ആഗോളതലത്തില്‍ ജനങ്ങള്‍ക്കിടയില്‍ ആത്മവിശ്വാസം വളര്‍ത്തുന്നതിനുമുള്‍പ്പെടെ ചര്‍ച്ചചെയ്യുന്നതിന് വേണ്ടിയായിരിക്കണം യോഗം വിളിക്കേണ്ടത്. ഇക്കാര്യത്തില്‍ തങ്ങളുടെ ഉദ്യോഗസ്ഥര്‍ നിരന്തരം അടുത്ത ബന്ധം പുലര്‍ത്തുന്നതിനും പ്രധാനമന്ത്രിയും കിരീടാവകാശിയും തീരുമാനിച്ചു.
അഫ്ഗാനിസ്ഥാന്‍ വിദേശകാര്യ മന്ത്രി ശ്രീ. സലാഹുദ്ദീന്‍ റബ്ബാനി പ്രധാനമന്ത്രിയെ സന്ദര്‍ശിച്ചു

അഫ്ഗാനിസ്ഥാന്‍ വിദേശകാര്യ മന്ത്രി ശ്രീ. സലാഹുദ്ദീന്‍ റബ്ബാനി പ്രധാനമന്ത്രി ശ്രീ. നരേന്ദ്ര മോദിയെ സന്ദര്‍ശിച്ചു. അഫ്ഗാനിസ്ഥാനുമായുള്ള ബന്ധത്തിനു വലിയ പ്രാധാന്യമാണ് ഇന്ത്യ കല്‍പിക്കുന്നതെന്നു പ്രധാനമന്ത്രി ആവര്‍ത്തിച്ചു. അഫ്ഗാനിസ്ഥാനിലും അവിടുത്തെ ജനങ്ങളിലും അടിച്ചേല്‍പിക്കപ്പെട്ടിട്ടുള്ള ഭീകരവാദത്തിനെതിരെ പൊരുതുന്നതിനുള്ള പിന്തുണ തുടരുമെന്നു പ്രധാനമന്ത്രി വ്യക്തമാക്കി. സമാധാനപൂര്‍ണവും ഏകീകൃതവും ജനാധിപത്യം നിലനില്‍ക്കുന്നതും അഭിവൃദ്ധി നിറഞ്ഞതുമായ രാഷ്ട്രം കെട്ടിപ്പടുക്കാനുള്ള അഫ്ഗാനിസ്ഥാന്‍ ഗവണ്‍മെന്റിന്റെയും ജനതയുടെയും ശ്രമത്തിന് മാനുഷികവും വികസനപരവുമായ സഹായം ഉള്‍പ്പെടെ നല്‍കിക്കൊണ്ട് ഇന്ത്യ പരിപൂര്‍ണമായ പിന്തുണ നല്‍കുമെന്ന് അദ്ദേഹം ഉറപ്പുനല്‍കി. അഫ്ഗാനിസ്ഥാനിലെ സ്ഥിതിഗതികള്‍ വിദേശകാര്യമന്ത്രി റബ്ബാനി, പ്രധാനമന്ത്രിയോടു വിശദീകരിച്ചു. അഫ്ഗാന്‍ സമാധാനപദ്ധതി അഫ്ഗാന്‍ നയിക്കുന്നതും നടപ്പാക്കുന്നതും നിയന്ത്രിക്കുന്നതും ആയിരിക്കണമെന്ന കാര്യത്തില്‍ ഇരുവരും യോജിച്ചു. ഇന്ത്യന്‍ വിദേശകാര്യമന്ത്രിക്കൊപ്പം അധ്യക്ഷത വഹിക്കേണ്ട ഇന്ത്യ-അഫ്ഗാനിസ്ഥാന്‍ തന്ത്രപരമായ പങ്കാളിത്ത കൗണ്‍സിലിന്റെ രണ്ടാമതു യോഗത്തില്‍ സംബന്ധിക്കാനാണു വിദേശകാര്യ മന്ത്രി റബ്ബാനി ഇന്ത്യയില്‍ എത്തിയിരിക്കുന്നത്.
ഏഷ്യന്‍ പാരാ ഗെയിംസ് മെഡല്‍ ജേതാക്കളെ പ്രധാനമന്ത്രി അഭിനന്ദിച്ചു

2018 ഏഷ്യന്‍ പാരാ ഗെയിംസ് മെഡല്‍ ജേതാക്കളെ നേരില്‍ കണ്ട പ്രധാനമന്ത്രി ശ്രീ. നരേന്ദ്ര മോദി അവരെ അഭിനന്ദിച്ചു. മെഡല്‍ ജേതാക്കളെ സ്വീകരിക്കുന്നതില്‍ ആഹ്ലാദമുണ്ടെന്നു പ്രധാനമന്ത്രി വ്യക്തമാക്കി. ജേതാക്കളുടെ പ്രകടനത്തെ അഭിനന്ദിച്ച അദ്ദേഹം, താരങ്ങളുടെ മനഃശക്തിയാണ് അവരുടെ വിജയത്തിനു പിന്നിലുള്ള പ്രധാന ഘടകങ്ങളില്‍ ഒന്ന് എന്നു ചൂണ്ടിക്കാട്ടി. ആഗോള തലത്തില്‍ ഇന്ത്യയുടെ യശസ്സ് ഉയര്‍ത്തുന്നതിനു സംഭാവനകള്‍ അര്‍പ്പിച്ചതിനു താരങ്ങളെ പ്രധാനമന്ത്രി പ്രശംസിച്ചു. മെഡല്‍ ജേതാക്കളുടെ പരിശീലകരെയും അദ്ദേഹം അഭിനന്ദനങ്ങള്‍ അറിയിച്ചു. ശുഭപ്രതീക്ഷകള്‍ വച്ചുപുലര്‍ത്തുന്ന സമീപനം തുടരണമെന്നും അതില്‍നിന്നുള്ള ഊര്‍ജം കൂടുതല്‍ ഉയരങ്ങള്‍ താണ്ടാന്‍ ഉപയോഗപ്പെടുത്തണമെന്നും പ്രധാനമന്ത്രി ആഹ്വാനം ചെയ്തു.
കൊല്ക്കത്ത ദുരന്തം: പ്രധാനമന്ത്രി പശ്ചിമ ബംഗാള് മുഖ്യമന്ത്രിയുമായി സംസാരിച്ചു; സാധ്യമായ എല്ലാ കേന്ദ്ര സഹായവും ഉറപ്പ് നല്കി.

കൊല്ക്കത്തയില് നിര്മ്മാണത്തിലിരുന്ന ഫ്ളൈ ഓവര് തകര്ന്ന ദുരന്തത്തെ തുടര്ന്നുള്ള സ്ഥിതിഗതികള് സംബന്ധിച്ച് പ്രധാനമന്ത്രി ശ്രീ. നരേന്ദ്ര മോദി പശ്ചിമ ബംഗാള് മുഖ്യമന്ത്രി ശ്രീമതി മമതാ ബാനാര്ജിയുമായി വാഷിംഗ്ടണില് നിന്ന് ടെലഫോണില് സംസാരിച്ചു. ദുരന്തത്തില് ദു:ഖം പ്രകടിപ്പിച്ച പ്രധാനമന്ത്രി കേന്ദ്രത്തില് നിന്ന് സാധ്യമായ എല്ലാ സഹായവും ഉറപ്പ് നല്കി.
പാര്‍ലമെന്റിന്റെ ശീതകാല സമ്മേളനത്തിന് മുന്നോടിയായി പ്രധാനമന്ത്രി നടത്തിയ മാധ്യമ പ്രസ്താവനയുടെ പൂര്‍ണ്ണ രൂപം

സുപ്രഭാതം സുഹൃത്തുക്കളെ, സാധാരണയായി ദീപാവലിയോടെയാണ് ശൈത്യകാലം ആരംഭിക്കുക. എന്നുവരികിലും ആഗോള താപനത്തിന്റെയും, കാലാവസ്ഥാ വ്യതിയാനത്തിന്റെയും ഫലമായിട്ടാവാം ഈ ദിവസങ്ങളില്‍ ആര്‍ക്കും അത്ര കടുത്ത തണുപ്പ് അനുഭവപ്പെടുന്നില്ല. പാര്‍ലമെന്റിന്റെ ശീതകാല സമ്മേളനത്തിന് തുടക്കമാവുകയാണ്. 2017 ല്‍ തുടങ്ങി 2018 ലേയ്ക്ക് നീളുന്ന ഈ ശീതകാല സമ്മേളനത്തിന് മുമ്പാകെ ദൂരവ്യാപക ഫലങ്ങളുളവാക്കാവുന്ന ഗവണ്‍മെന്റിന്റെ നിരവധി സുപ്രധാന വിഷയങ്ങള്‍ വരുമെന്ന് ഞാന്‍ വിശ്വസിക്കുന്നു. നല്ല ചര്‍ച്ചകള്‍ ഉണ്ടാവണം, സകാരാത്മകമായ വാദപ്രതിവാദങ്ങളായിരിക്കണം, ഒപ്പം നൂതന ആശയങ്ങള്‍ നല്‍കിക്കൊണ്ടായിരിക്കണം ചര്‍ച്ചകള്‍ നടക്കേണ്ടത്…. എങ്കില്‍ മാത്രമേ ജനങ്ങളുടെ നന്മയ്ക്കായി പാര്‍ലമെന്റ് ശരിയാംവണ്ണം പ്രയോജനപ്പെടുകയുള്ളു. എനിക്ക് ഉറച്ച വിശ്വാസമുണ്ട്, ഇന്നലെപ്പോലും ഞങ്ങള്‍ വിളിച്ച് കൂട്ടിയ സര്‍വ്വകക്ഷിയോഗത്തില്‍ രാജ്യത്തെ മുന്നോട്ട് നയിക്കുന്നതിന് പാര്‍ലമെന്റ് സമ്മേളനം ശരിയായ വിധത്തില്‍ പ്രയോജനപ്പെടുത്തണമെന്ന് പൊതുവായ അഭിപ്രായമുണ്ടായി. സഭ സകാരാത്മകമായ വിധത്തില്‍ പ്രവര്‍ത്തിച്ചാല്‍ രാജ്യത്തിന് അതുകൊണ്ട് പ്രയോജനമുണ്ടാകുമെന്ന് ഞാന്‍ ആശിക്കുന്നു. ജനാധിപത്യം ശക്തിപ്പെടുകയും, സാധാരണ ജനങ്ങളുടെ ആശകളും പ്രതീക്ഷകളും നിറവേറ്റാനുള്ള പുതിയൊരു വിശ്വാസം രൂപപ്പെടുകയും ചെയ്യും. വളരെയധികം നന്ദി.